Henrik Johan Bull

Se også Henrik Bull, for andre med dette navnet.

Henrik Johan Bull (født 13. oktober 1844 i Stokke, død 1. juni 1930 i Oslo) var en norsk forretningsmann og skipsreder.

I perioden 1893–1895 ledet han en ekspedisjon til Antarktis med skipet «Antarctic», finansiert av Svend Foyn, for å lete etter forekomster av retthvaler. Skipet ble utstyrt med elleve harpunkanoner, eksplosiver, åtte hvalbåter og et mannskap på 31.

19. januar 1895 gikk en gruppe fra ekspedisjonen i land på Foyn Island. Fem dager senere ble en båt med åtte mann, inkludert Bull, kaptein Leonard Kristensen, Carsten Borchgrevink og Alexander von Tunzelmann sendt i land på Kapp Adare på det antarktiske fastland. På det tidspunktet trodde de at de var de første til å sette fot på det antarktiske kontinent, men det ble senere klart at selfangeren John Davis hadde påstått å ha gått i land på Antarktishalvøya allerede i 1821. Denne påstanden er imidlertid omstridt.

Referanser

Litteratur 

 H. J. Bull: The Cruise of the «Antarctic» to the South Polar Regions, utgitt av Edward Arnold Publishers Ltd., London (1896)
 H. J. Bull: Sydover. Ekspeditionen til Sydishavet i 1893-1895, utgitt av Det Norske Aktieforlag, Kristiania (1898)
 Per Gramsborg: The first man to have set foot on the Antarctic continent»'. I: The Norseman'', nr 2 (1992)

Eksterne lenker 
 Norsk biografisk leksikon

Norske skipsredere
Norske hvalfangere
Norske forfattere av erindringsbøker
Personer fra tidligere Stokke kommune
Artikler i Antarktis-prosjektet
Fødsler i 1844
Dødsfall i 1930
Personer fra Sandefjord kommune
Artikler i sjøfart-prosjektet